open-index/open-wikipedia-markdown huggingface dataset:
ATC รหัส V10

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

V อื่นๆ (Various)

## V10A Anti-inflammatory agents
### V10AA [[Yttrium]] (<sup>90</sup>Y) compounds
: V10AA01 Yttrium (90Y) citrate colloid
: V10AA02 Yttrium (90Y) ferrihydroxide colloid
: V10AA03 Yttrium (90Y) silicate colloid
### V10AX Other anti-inflammatory therapeutic radiopharmaceuticals
: V10AX01 Phosphorus (32P) chromicphosphate colloid
: V10AX02 Samarium (153Sm) hydroxyapatite colloid
: V10AX03 Dysprosium (165Dy) colloid
: V10AX04 Erbium (169Er) citrate colloid
: V10AX05 Rhenium (186Re) sulfide colloid
: V10AX06 Gold (198Au) colloidal

## V10B Pain palliation (bone seeking agents)
### V10BX Various pain palliation radiopharmaceuticals
: V10BX01 Strontium (89Sr) chloride
: V10BX02 Samarium (153Sm) lexidronam
: V10BX03 Rhenium (186Re) etidronic acid
## V10X Other therapeutic radiopharmaceuticals
### V10XA Iodine (<sup>131</sup>I) compounds
: V10XA01 Sodium iodide (131I)
: V10XA02 Iobenguane (131I)
: V10XA53 Tositumomab/iodine (131I) tositumomab
### V10XX Various therapeutic radiopharmaceuticals
: V10XX01 Sodium phosphate (32P)
: V10XX02 Ibritumomab tiuxetan (90Y)

หมวดหมู่:รหัส ATC
ATC รหัส V04

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

V อื่นๆ (Various)

## V04B Urine tests

## V04C Other diagnostic agents
### V04CA Tests for diabetes
: V04CA01 Tolbutamide
: V04CA02 Glucose
### V04CB Tests for fat absorption
: V04CB01 Vitamin A concentrates
### V04CC Tests for bile duct patency
: V04CC01 Sorbitol
: V04CC02 Magnesium sulfate
: V04CC03 Sincalide
: V04CC04 Ceruletide
### V04CD Tests for pituitary function
: V04CD01 Metyrapone
: V04CD03 Sermorelin
: V04CD04 Corticorelin
: V04CD05 Somatorelin
### V04CE Tests for liver functional capacity
: V04CE01 Galactose
: V04CE02 Sulfobromophthalein
### V04CF Tuberculosis diagnostics
: V04CF01 Tuberculin
### V04CG Tests for gastric secretion
: V04CG01 Cation exchange resins
: V04CG02 Betazole
: V04CG03 Histamine phosphate
: V04CG04 Pentagastrin
: V04CG05 Methylthioninium chloride
: V04CG30 Caffeine and sodium benzoate
### V04CH Tests for renal function
: V04CH01 Inulin and other polyfructosans
: V04CH02 Indigo carmine
: V04CH03 Phenolsulfonphthalein
: V04CH04 Alsactide
: V04CH30 Aminohippuric acid
### V04CJ Tests for thyreoidea function
: V04CJ01 Thyrotropin
: V04CJ02 Protirelin
### V04CK Tests for pancreatic function
: V04CK01 Secretin
: V04CK02 Pancreozymin (cholecystokinin)
: V04CK03 Bentiromide
### V04CL Tests for allergic diseases
### V04CM Tests for fertility disturbances
: V04CM01 Gonadorelin
### V04CX Other diagnostic agents

หมวดหมู่:รหัส ATC
ATC รหัส N04

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

N ระบบประสาท (Nervous system)

## N04A [[Anticholinergic]] agents
### N04AA Tertiary amines
: N04AA01 Trihexyphenidyl
: N04AA02 Biperiden
: N04AA03 Metixene
: N04AA04 Procyclidine
: N04AA05 Profenamine
: N04AA08 Dexetimide
: N04AA09 Phenglutarimide
: N04AA10 Mazaticol
: N04AA11 Bornaprine
: N04AA12 Tropatepine
### N04AB [[Ether]]s chemically close to [[antihistamine]]s
: N04AB01 Etanautine
: N04AB02 Orphenadrine (chloride)
### N04AC Ethers of [[tropine]] or tropine derivatives
: N04AC01 Benzatropine
: N04AC30 Etybenzatropine

## N04B [[Dopaminergic]] agents
### N04BA Dopa and dopa derivatives
: N04BA01 Levodopa
: N04BA02 Levodopa and decarboxylase inhibitor
: N04BA03 Levodopa, decarboxylase inhibitor and COMT inhibitor
: N04BA04 Melevodopa
: N04BA05 Melevodopa and decarboxylase inhibitor
: N04BA06 Etilevodopa and decarboxylase inhibitor
### N04BB [[อะมันตาดีน]] derivatives
: N04BB01 อะมันตาดีน (Amantadine)
### N04BC [[Dopamine]] agonists
: N04BC01 Bromocriptine
: N04BC02 Pergolide
: N04BC03 Dihydroergocryptine mesylate
: N04BC04 Ropinirole
: N04BC05 Pramipexole
: N04BC06 Cabergoline
: N04BC07 Apomorphine
: N04BC08 Piribedil
: N04BC09 Rotigotine
### N04BD [[Monoamine oxidase inhibitor|Monoamine oxidase B inhibitors]]
: N04BD01 Selegiline
: N04BD02 Rasagiline
### N04BX Other dopaminergic agents
: N04BX01 Tolcapone
: N04BX02 Entacapone
: N04BX03 Budipine

หมวดหมู่:รหัส ATC
เกรตวอล

**เกรตวอล** () หรือ **ฉางเฉิง** (จีนตัวเต็ม: 長城; จีนตัวย่อ: 长城; พินอิน: Chángchéng) สามารถหมายถึง

* กำแพงเมืองจีน (The Great Wall of China)
* สโลนเกรตวอล (Sloan Great Wall) โครงข่ายของกาแลกซีที่มีขนาดใหญ่ที่สุดในเอกภพเท่าที่ทราบในปัจจุบัน
* กำแพงใหญ่ (ดาราศาสตร์) (Great Wall) กำแพงกาแลกซีขนาดใหญ่รองจากสโลนเกรตวอล
* เกรตวอล (รถยนต์) (Great Wall Motor) บริษัทรถยนต์และยี่ห้อรถยนต์ของประเทศจีน
* เกรตวอลแอร์ไลน์ (Great Wall Airlines) สายการบินขนส่งอากาศยานของประเทศจีน
* สถานีวิจัยฉางเฉิง (Antarctic Great Wall Station) สถานีวิจัยของประเทศจีนในทวีปแอนตาร์กติกา
ถนนวิสุทธิเทพ

**ถนนวิสุทธิเทพ** เป็นถนนเส้นหนึ่งของจังหวัดเลย เริ่มต้นที่บริเวณหน้าโรงเรียนชุมชนเทศบาล 1 (ศรีสะอาด) ถนนพิพัฒน์มงคล ตำบลกุดป่อง อำเภอเมืองเลย จังหวัดเลย และสิ้นสุดบรรจบที่บริเวณแยกกกม่วงชี ถนนมะขามหวาน ตำบลกุดป่อง อำเภอเมืองเลย จังหวัดเลย

## ถนนสาขา
* ถนนเลย-นาด้วง

## สถานที่สำคัญ
* บ้านพักเด็ก
* โรงเรียนชุมชนเทศบาล 1
* วัดศรีสุทธาวาส (พระอารามหลวง)
* วัดกกม่วงชี

วิสุทธิเทพ
หมวดหมู่:สิ่งก่อสร้างในอำเภอเมืองเลย
เต่ายักษ์พิทักษ์โลก

**เต่ายักษ์พิทักษ์โลก** (Gamera the Brave) เป็นภาพยนตร์ที่ออกฉายใน พ.ศ. 2549 ผลิตโดย Kadokawa Pictures และเป็นภาพยนตร์ชุดกาเมร่าเรื่องที่ 12 เป็นเรื่องราวของโทรุ (Ryo Tomioka) เด็กชายวัย 11 ปี คุณแม่ของโทรุประสบอุบัติเหตุทางรถ เสียชีวิต โทรุจึงอาศัยอยู่กับคุณพ่อ (Kanji Tasidamai) อยู่ริมชายฝั่งทะเล  วันหนึ่ง โทรุได้พบไข่ใบนึง ซึ่งมีหินสีแดงวางอยู่ หลังจากที่เขาวางไข่ไว้บนมือสักพัก ไข่ก็ฟักออกมาเป็นลูกเต่าออกมา โทรุได้ตั้งชื่อเต่าตัวนี้ว่า โตโต้ และตัดสินใจเลี้ยงเต่าตัวนี้ไว้โดยไม่บอกคุณพ่อ ไม่นานนัก โตโต้ก็ตัวใหญ่ขึ้นอย่างแปลกประหลาด จนโทรุและเพื่อน ๆเริ่มสงสัยว่า โตโต้จะเป็นเต่าธรรมดาหรือเปล่า วันหนึ่ง มีสัตว์ประหลาดมาจากท้องทะเล ชื่อ ซีดัส ซึ่งได้ออกมาอาละวาด โตโต้ได้เสี่ยงชีวิตเข้าจัดการจนซีดัสถอยกลับไปได้ แต่แล้ว ซีดัสได้กลับมาตามล่าโตโต้ที่ นาโงย่า โตโต้จะใช่กาเมร่าหรือไม่ และจะเกิดอะไรขึ้นกับโตโต้ในการต่อสู้ครั้งสุดท้ายกับซีดัส
## รายชื่อนักแสดงนำ
* Ryo Tomioka
* Kanji Tsuda
* Kaho

## ดูเพิ่ม
* Gamera the Brave (Japanese) 
* http://www.monsterzero.us/editorials/editorials.php?catID=&subCatID=1&contentID=696 
* สยามโซน

หมวดหมู่:โทกูซัตสึ
หมวดหมู่:ภาพยนตร์ญี่ปุ่นที่ออกฉายในปี พ.ศ. 2549
หมวดหมู่:ภาพยนตร์ญี่ปุ่น
หมวดหมู่:ภาพยนตร์สัตว์ประหลาด
หมวดหมู่:ภาพยนตร์ที่มีฉากในนาโงยะ
หมวดหมู่:ภาพยนตร์ญี่ปุ่นในคริสต์ทศวรรษ 2000
ภาษากอน

**ภาษากอน** (Con) มีผู้พูดในลาว 1,000 คน (พ.ศ. 2524) พบในหลวงน้ำทา จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยปะหล่อง

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
กอน
การร่วมเพศทางทวารหนัก

[thumb|ภาพประกอบการร่วมรักทางทวารหนักของ[รักต่างเพศ|class=notpageimage]]
**การร่วมเพศทางทวารหนัก** หรือ **การสมสู่วัจมรรค** () หมายถึงการร่วมประเวณีด้วยการสอดใส่อวัยวะเพศชายเข้าไปทางรูทวารหนัก  และยังหมายถึงการร่วมเพศที่เกี่ยวข้องกับทวารหนัก เช่น การสอดใส่ช่องทวารหนักด้วยนิ้วมือหรือวัตถุอื่น หรือการใช้ลิ้นเลียช่องทวารหนัก

ในลักษณะของพฤติกรรมทางเพศ การร่วมเพศทางทวารหนักเป็นพฤติกรรมที่มีความเสี่ยงอันเนื่องมาจากเนื้อเยื่อช่องทวารที่อ่อนแอต่อการเสียดสี และลักษณะที่ไม่เหมาะต่อการร่วมเพศของทวารหนัก  ถึงแม้ว่าเยื่อเมือกรูทวารจะให้สารหล่อลื่นได้ แต่สารหล่อลื่นสำหรับการร่วมเพศก็ยังจำเป็นต้องใช้อยู่ดี

## การร่วมเพศทางทวารหนักของบุคคลต่างเพศ
[thumb|230px|ผู้หญิงสวม[ดิลโด|องคชาตเทียมกำลังจะร่วมเพศทางทวารหนักกับผู้ชาย]]

ตามที่ปรากฏในโลกตะวันตก การร่วมเพศทางทวารหนักระหว่างชาย-หญิงกลายมาเป็นที่นิยมมากขึ้นเรื่อย ๆ เหตุผลประการหนึ่งก็คือมีความเสี่ยงจากการตั้งครรภ์โดยไม่พึงประสงค์ต่ำ อันเนื่องมาจากการร่วมเพศโดยไม่มีการป้องกัน นอกจากนี้ การร่วมเพศทางทวารหนักก็ถูกมองว่าช่วยป้องกันความเป็นพรหมจรรย์ของหญิงได้ เนื่องจากไม่มีการยุ่งเกี่ยวกับเยื่อพรหมจรรย์ อีกประการหนึ่งนั้น การร่วมเพศทางทวารหนักก็ถูกมองว่า ให้ความสุขทางกามมากกว่า เนื่องจากรูทวารมีความแนบแน่นกว่าช่องคลอด

ผู้หญิงอาจกระตุ้นทวารหนักของผู้ชายโดยใช้นิ้วสอดไปที่บริเวณภายนอกหรือภายในของทวารหนัก และยังอาจกระตุ้น perineum (ซึ่งสำหรับผู้ชายอยู่ระหว่างฐานของถุงอัณฑะและทวารหนัก) ด้วยการนวดต่อมลูกหมากหรือการใช้ลิ้นเลียช่องทวารหนัก ซึ่งสามารถทำให้ผู้ชายบรรลุความเสียวสุดยอดทางเพศได้จากการถูกกระตุ้นต่อมลูกหมาก รวมถึงเซ็กส์ทอย เช่น ดิลโด ก็สามารถใช้สอดใส่ได้เช่นกัน

การขยายตัวของจำนวนผู้นิยมการร่วมเพศทางทวารหนักนั้น ถูกกล่าวว่าเป็นเพราะการลดลงของการให้การศึกษาด้านเพศสัมพันธ์ และการให้ความรู้ผ่านสื่อเกี่ยวกับเพศสัมพันธ์ที่น้อยลง ทำให้ความระมัดระวังในความเสี่ยงจากการมีเพศสัมพันธ์น้อยลงไป ดังนั้น จูดี คูรินสกี แห่งมหาวิทยาลัยโคลัมเบียจึงกล่าวว่า "การร่วมเพศทางทวารหนัก เป็นประเด็นสำคัญที่ร้ายแรงของสังคม"

## การร่วมเพศทางทวารหนักของบุคคลเพศเดียวกัน
[thumb|230px|ภาพการร่วมเพศทางทวารหนักของ[จักรพรรดิฮาดริอานุสกับอันติโนอุส ซึ่งวาดโดย Édouard-Henri Avril ในคริสต์ศตวรรษที่ 19]]
ในทางประวัติศาสตร์แล้ว การร่วมเพศทางทวารหนักได้รับความนิยมในหมู่รักร่วมเพศชาย และชายผู้ร่วมเพศกับชาย (MSM) อย่างไรก็ตาม กลุ่มชายรักชายบางคนก็ไม่ได้เกี่ยวข้องกับการร่วมเพศทางทวารหนัก และบางกลุ่มก็เพียงช่วยสำเร็จความใคร่ให้กัน

## อ้างอิง

## แหล่งข้อมูลอื่น

หมวดหมู่:กิจกรรมทางเพศของมนุษย์
หมวดหมู่:ท่วงท่าเพศสัมพันธ์
พรทิพย์ ปาปะนัย

**พรทิพย์ ปาปะนัย** หรือ **การ์ตูน** (พ.ศ. 2525 - )  เป็นนักแสดง และนางแบบจากจังหวัดกระบี่  เริ่มมีชื่อเสียงจากบทนักร้องเพลงลูกทุ่งในภาพยนตร์ของเป็นเอก รัตนเรือง เรื่อง *[[มนต์รักทรานซิสเตอร์]]* ซึ่งได้รับการเสนอชื่อเข้าชิงรางวัลนักแสดงประกอบหญิงยอดเยี่ยม รางวัลภาพยนตร์แห่งชาติ สุพรรณหงส์ ครั้งที่ 11 ประจำปี 2544 และบทเลิฟซีนกับอนันดา เอเวอริ่งแฮม ที่ได้รับการกล่าวขวัญ ในภาพยนตร์เรื่อง *[[พลอย (ภาพยนตร์)|พลอย]]*

## ผลงานการแสดง

มีอะไรบ้างนะ
//ปูเสื่อรอคำตอบ

## ละครโทรทัศน์
* 2561: *[[แม่สื่อจอมป่วน]]* (ช่อง 7) รับบท เกศแก้ว (รับเชิญ)
* 2563: *[[กาเหว่า]]* (ช่อง 7) รับบท สำลี

### ภาพยนตร์
* 2544: *[[มนต์รักทรานซิสเตอร์]]* รับบท ดาว
* 2548: *[[นาค รักแท้ วิญญาณ ความตาย]]* รับบท แม่นาค
* 2549: *[[The Elephant King]]*
* 2550: *[[พลอย (ภาพยนตร์)|พลอย]]* รับบท ตุ้ม แม่บ้านในโรงแรม
* 2551: *[[ซอยคาวบอย]]*
* 2551: *[[ปืนใหญ่จอมสลัด]]* รับบท แม่ของปารี
* 2551: *[[นางไม้ (ภาพยนตร์)|นางไม้]]* รับบท นางไม้
* 2554: *[[ขุนรองปลัดชู(ภาพยนตร์)|ขุนรองปลัดชู]]* รับบท ภรรยาของท่านขุนรองปลัดชู

## แหล่งข้อมูลอื่น
* 
* 
* 

หมวดหมู่:นางแบบไทย
หมวดหมู่:นักแสดงจากจังหวัดกระบี่
หมวดหมู่:นักแสดงหญิงชาวไทย
พลอย (แก้ความกำกวม)

**[[พลอย (แร่)|พลอย]]** โดยทั่วไปหมายถึงแร่รัตนชาติหรืออัญมณีโดยทั่วไปที่ไม่ใช่เพชร 

"พลอย" สามารถหมายถึง

;ชื่อบุคคล
* พลอย จริยะเวช นักแปล และนักออกแบบคอนเซปต์
* พลอย จินดาโชติ นักแสดงและนางแบบชาวไทย
* เฌอมาลย์ บุญยศักดิ์ นักแสดงหญิงชาวไทย
* พลอย เลี้ยงประเสริฐ นักมวยชาวไทย
* ภัชธร ธนวัฒน์ นักแสดงหญิงชาวไทย
* พลอย หอวัง นักแสดงหญิงชาวไทย
* คารีสา สปริงเก็ตต์ นักแสดงและนางแบบชาวไทย
;ภาพยนตร์
* พลอย (ภาพยนตร์) ภาพยนตร์ไทยที่เกี่ยวกับเรื่องของสองสามีภรรยาชาวไทยที่อาศัยอยู่ที่ต่างประเทศ
;วงดนตรี
* พลอย วงดนตรีสังกัดนิธิทัศน์โปรโมชั่น
สงครามกาซา

**ความขัดแย้งอิสราเอล-ปาเลสไตน์ พ.ศ. 2551-2552** เริ่มขึ้นเมื่อวันที่ 27 ธันวาคม พ.ศ. 2551 (11:30 น. เวลาท้องถิ่น; 16:30 น. เวลาในประเทศไทย) เมื่อประเทศอิสราเอลประกาศปฏิบัติการทางการทหารที่มีชื่อว่า **ปฏิบัติการแคสต์ลีด** (; ) ซึ่งเป็นการโจมตีทางอากาศครั้งใหญ่ของประเทศอิสราเอล ขณะประธานาธิบดีปาเลสไตน์ ประณามการโจมตี พร้อมเรียกร้องประชาคมระหว่างประเทศเข้าแทรกแซง

สำนักข่าวต่างประเทศ รายงานเมื่อวันที่ 27 ธ.ค. 2551 ที่ผ่านมาว่า กองกำลังป้องกันอิสราเอล ได้โจมตีทางอากาศซึ่งตั้งเป้าที่ฐานที่ตั้งเครื่องยิงจรวดของกลุ่มฮามาส ซึ่งซุกซ่อนอยู่ในเขตชุมชนของฉนวนกาซ่า ภายใต้การปกครองของกลุ่มมุสลิมฮามาสจากการยิงจรวดเข้าใส่อิสราเอลครั้งล่าสุด ทำให้มีผู้เสียชีวิตอย่างน้อย 1,200 คน ซึ่งส่วนใหญ่เป็นนักรบฮามาส และมีรายงานผู้บาดเจ็บมากกว่า 10,000 คน โดยมีผู้บาดเจ็บสาหัสประมาณ 2,000 คน
เพื่อตอบโต้กลุ่มฮามาสที่ยิงจรวดโจมตีภาคใต้ของอิสราเอล

นายบาสเซม นาอิม รัฐมนตรีสาธารณสุขฮามาส กล่าวว่า การโจมตีครั้งนี้นอกจากมีผู้เสียชีวิตอย่างน้อย 1,200 คนแล้ว ยังมีผู้ได้รับาดเจ็บอีกกว่า 1,000 คน รายงานระบุว่า เฉพาะในเมืองกาซาซิตี มีประชาชนอย่างน้อย 700 คน เสียชีวิต และเชื่อว่าคนเหล่านั้นส่วนใหญ่อยู่ภายในกองบัญชาการตำรวจฮามาส

ขณะเดียวกัน โฆษกทหารอิสราเอล กล่าวผ่านวิทยุกองทัพบก ว่า ปฏิบัติการโจมตีทางอากาศของอิสราเอลในครั้งนี้เป็นเพียงแค่เริ่มต้นเท่านั้น และมีขึ้นหลังการตัดสินใจของคณะรัฐมนตรีด้านความมั่นคง นอกจากนี้ ยังกล่าวว่า ปฏิบัติการครั้งนี้อาจต้องใช้เวลา แต่ก็ไม่ได้กำหนดกรอบเวลา เนื่องจากขึ้นอยู่กับสถานการณ์บนภาคพื้นดิน

ปฏิบัติการโจมตีทางอากาศ ของอิสราเอลครั้งนี้ มีขึ้นหลังจากกลุ่มหัวรุนแรงในฉนวนกาซายิงจรวดและปืน ค. เข้าใส่ดินแดนของอิสราเอลเมื่อหลายวันก่อน และอิสราเอลได้เตือนว่าจะต้องได้รับการตอบโต้อย่างรุนแรง กองกำลังป้องกันอิสราเอลอ้างว่า ปฏิบัติการครั้งนี้เป็นความพยายามสกัดกั้นการโจมตีของกลุ่มก่อการร้ายจากดิน แดนภายใต้การควบคุมของกลุ่มฮามาส และจะยังคงดำเนินต่อไป และอาจขยายปฏิบัติการในกรณีจำเป็น

ในวันที่ 4 มกราคม พ.ศ. 2552 อิสราเอลส่งทหารบกเข้าในฉนวนกาซา เพื่อระงับการโจมตีโดยใช้ระเบิดของกลุ่มฮามาส

ในที่สุดนายกรัฐมนตรีเอฮุด โอลเมิร์ต แห่งอิสราเอลประกาศหยุดยิงฉนวนกาซ่า หลังจากที่มีการโจมตีนานถึง 22 วัน แต่ยังคงตรึงกำลังทหารเอาไว้

## อ้างอิง

หมวดหมู่:ความขัดแย้งระหว่างอาหรับ-อิสราเอล
หมวดหมู่:สงครามเกี่ยวข้องกับตะวันออกกลาง
หมวดหมู่:ปาเลสไตน์
หมวดหมู่:ประเทศอิสราเอล
หมวดหมู่:ความขัดแย้งระหว่างเชื้อชาติ
หมวดหมู่:ความขัดแย้งระหว่างศาสนา
หมวดหมู่:การต่อต้านการก่อการร้ายในประเทศอิสราเอล
หมวดหมู่:การบุกครองโดยอิสราเอล
ทางหลวงแผ่นดินหมายเลข 126

**ทางหลวงแผ่นดินหมายเลข 126** หรือ **ถนนวงแหวนรอบเมืองพิษณุโลก** เป็นเส้นทางคมนาคมรูปแบบถนนวงแหวนเพื่อหลีกเลี่ยงปัญหาจราจรในเขตเทศบาลนครพิษณุโลก ถนนวงแหวนรอบเมืองพิษณุโลกมีทั้งหมด 2 ช่วง คือถนนวงแหวนรอบเมืองพิษณุโลกด้านทิศเหนือและทิศใต้ ซึ่งไม่เชื่อมต่อกันเป็นวงกลม แต่เดิมนั้น กรมทางหลวงได้กำหนดให้ถนนวงแหวนรอบเมืองพิษณุโลกเป็นทางหลวงแผ่นดินหมายเลข 12

## รายละเอียดของเส้นทาง
### ด้านทิศเหนือ
**ถนนวงแหวนรอบเมืองพิษณุโลกด้านทิศเหนือ** มีจุดเริ่มต้นเริ่มที่ทางแยกตัดกับทางหลวงแผ่นดินหมายเลข 117 (นครสวรรค์ - พิษณุโลก) จากนั้นมุ่งหน้าทางทิศตะวันตก แล้วจึงโค้งมาทางทิศเหนือ ผ่านโรงเรียนพิษณุโลกพิทยาคม และมหาวิทยาลัยราชภัฏพิบูลสงคราม ก่อนที่จะตัดกับถนนสิงหวัฒน์ (ทางหลวงแผ่นดินหมายเลข 12) แล้วตัดมาทางทิศตะวันออกผ่านสะพานข้ามแม่น้ำน่าน ผ่านสี่แยกบายพาส (ตัดกับทางหลวงแผ่นดินหมายเลข 1086 ไปอำเภอพรหมพิราม จังหวัดพิษณุโลก) ผ่านสะพานข้ามทางรถไฟ และแยกตัดกับทางหลวงแผ่นดินหมายเลข 11 (พิษณุโลก - อุตรดิตถ์) จากนั้นจึงวกมาบรรจบกับถนนมิตรภาพ (ทางหลวงแผ่นดินหมายเลข 12) ที่หลักกิโลเมตรที่ 10 (ตามหลักกิโลเมตร ถนนมิตรภาพ ทางหลวงแผ่นดินหมายเลข 12 (พิษณุโลก-หล่มสัก) ที่ สามแยกซีพี

ถนนวงแหวนส่วนนี้เป็นถนนลาดยางขนาด 4 ช่องจราจร ทิศทางละ 2 ช่องจราจร มีสะพานต่างระดับที่แยกตัดกับถนนสิงหวัฒน์ และแยกตัดกับทางหลวงแผ่นดินหมายเลข 11 (พิษณุโลก - อุตรดิตถ์) นอกจากนี้ยังมีสะพานข้ามทางรถไฟ และสะพานข้ามแม่น้ำน่านอีกด้วย

;สถานที่สำคัญ
* โรงเรียนพิษณุโลกพิทยาคม
* มหาวิทยาลัยราชภัฏพิบูลสงคราม ส่วนทะเลแก้ว
* ศูนย์วิทยาศาสตร์เพื่อการศึกษาพิษณุโลก

### ด้านทิศใต้
**ถนนวงแหวนรอบเมืองพิษณุโลกด้านทิศใต้** มีจุดเริ่มต้นที่สี่แยกอินโดจีน (6 กิโลเมตรจากเมืองพิษณุโลก) จากนั้นมุ่งหน้าทางทิศใต้ แล้วจึงโค้งมาทางทิศตะวันตก ตัดผ่านทางหลวงแผ่นดินหมายเลข 1064 (ถนนบึงพระ) ผ่านวิทยาลัยเทคนิคสองแคว แล้วตัดผ่านทางหลวงแผ่นดินหมายเลข 1063 (ทางไปอำเภอบางกระทุ่ม จังหวัดพิษณุโลก) ผ่านสะพานข้ามแม่น้ำน่าน ผ่านสี่แยกหนองอ้อ (ถนนนครสวรรค์-พิษณุโลก) และสิ้นสุดโดยบรรจบกับทางหลวงหมายเลข 1065 (ทางไปอำเภอบางระกำ จังหวัดพิษณุโลก)

ถนนวงแหวนส่วนนี้เป็นถนนลาดยางขนาด 4 ช่องจราจร ทิศทางละ 2 ช่องจราจร มีสะพานต่างระดับที่แยกตัดกับทางหลวงแผ่นดินหมายเลข 1064 (ถนนบึงพระ) โดยเป็นสะพานข้ามทางรถไฟด้วย นอกจากนี้ยังมีสะพานข้ามแม่น้ำน่านอีกแห่ง

;สถานที่สำคัญ
* มหาวิทยาลัยพิษณุโลก (ชานเมือง)
* สำนักงานขนส่งจังหวัดพิษณุโลก
* วิทยาลัยเทคนิคสองแคว

## รายชื่อทางแยก

## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

3-126
126
126
126
พระนอนชเวตาลย่อง

**พระพุทธไสยาสน์ชเวตาลย่อง** หรือ **พระนอนชเวตาลย่อง** (, ; ชื่อเต็ม ) เป็นพระพุทธรูปปางไสยาสน์ขนาดใหญ่ทางทิศตะวันตกของเมืองหงสาวดี (พะโค) องค์พระมีความยาว  สูง  เป็นพุทธศิลป์แบบมอญ เชื่อว่าได้รับการสร้างขึ้นใน พ.ศ. 1537 ช่วงสมัยมอญเรืองอำนาจ ในรัชสมัยของกษัตริย์เมกะติปะ ร่วมสมัยเดียวกับปราสาทบันทายศรีของกัมพูชา และหายไปใน พ.ศ. 2300 เมื่อหงสาวดีถูกพระเจ้าอลองพญาตีแตก

ในช่วงการปกครองอาณานิคมของอังกฤษใน พ.ศ. 2423 ระหว่างการสร้างทางรถไฟ พระพุทธรูปได้ถูกค้นพบภายใต้การปกคลุมของป่ารกชัฏ การบูรณะเริ่มขึ้นใน พ.ศ. 2424 ทางการพม่าได้สร้างโรงเรือนคลุมไว้ แต่สภาพโรงเรือนค่อนข้างจะคับแคบ แลดูไม่สวยงาม เพราะคลุมเหนือองค์พระไว้เพียงนิดเดียว ทั้งนี้เป็นเพราะการสร้างโรงเรือนคลุมไว้ทีหลัง เช่นเดียวกับพระพุทธไสยาสน์แห่งวัดพระเชตุพนวิมลมังคลารามราชวรมหาวิหารในไทย และมีการสร้างหมอนโมเสกของพระพุทธรูปในปี พ.ศ. 2473

จุดเด่นของพระนอนองค์นี้คือ บริเวณพระบาทไม่วางเสมอกันเหมือนอย่างพระพุทธรูปปางไสยาสน์ของไทย อันมีความหมายว่า ในขณะนั้นพระโคตมพุทธเจ้ายังมีพระชนม์ชีพอยู่ ซึ่งเป็นอากัปกิริยาก่อนที่พระองค์จะเสด็จสู่ปรินิพพานในวันถัดมา 

ปัจจุบัน พระพุทธไสยาสน์ชเวตาลย่องเป็นพระพุทธรูปองค์สำคัญของเมืองหงสาวดี เป็นเสมือนสัญลักษณ์ประจำเมืองอย่างหนึ่ง เช่นเดียวกับเจดีย์ชเวมอดอ

## คลังภาพ


ไฟล์:Shwethalyaung Buddha, Bago (1907-13).jpg|โรงเรือนคลุมพระพุทธรูปในช่วงต้น
ไฟล์:Japanese troops in Burma.jpg|กองกำลังญี่ปุ่นในพม่า
ไฟล์:Bago-Shwethalyaung Buddha (Backside).JPG|ภาพชีวประวัติของพระพุทธองค์ด้านหลังองค์พระ
ไฟล์:Shwethalyaung Buddha - Bago, Myanmar 20130219-02.jpg|ด้านฝ่าพระบาท



## อ้างอิง

## แหล่งข้อมูลอื่น

 

หมวดหมู่:สิ่งก่อสร้างในภาคพะโค
หมวดหมู่:พุทธศิลป์และวัฒนธรรม
ชเวตาลย่อง
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
ชเวตาลย่อง
มณเฑียร บุญตัน

**มณเฑียร บุญตัน** (2 พฤษภาคม พ.ศ. 2508 – 2 มีนาคม พ.ศ. 2567) อดีตสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 สมาชิกวุฒิสภาไทย ชุดที่ 12 สมาชิกคณะกรรมการว่าด้วยสิทธิของคนพิการ (Committee on the Rights of Persons with Disabilities – CRPD) วาระปี ค.ศ. 2013-2016  กรรมการผู้ทรงคุณวุฒิในคณะกรรมการส่งเสริมการจัดสวัสดิการสังคมแห่งชาติสมัยคณะรัฐมนตรีไทย คณะที่ 61 ภายหลังรัฐประหารในนามคณะรักษาความสงบแห่งชาติ นายกสมาคมคนตาบอดแห่งประเทศไทย และสมาชิกวุฒิสภาจากการสรรหา พ.ศ. 2550

## ประวัติ
มณเฑียร บุญตัน เกิดเมื่อวันที่ 2 พฤษภาคม พ.ศ. 2508 โดยเขาเป็นบุตรของชาวนาจากบ้านน้ำชำ อำเภอสูงเม่น จังหวัดแพร่ ตาบอดมาตั้งแต่เกิด  แต่บิดามารดาทราบว่าตาบอดเมื่ออายุได้สามเดือน  และเข้าศึกษาที่โรงเรียนสอนคนตาบอดภาคเหนือ เรียนต่อที่โรงเรียนมงฟอร์ตวิทยาลัย จังหวัดเชียงใหม่ และสำเร็จการศึกษาจากคณะมนุษยศาสตร์ มหาวิทยาลัยเชียงใหม่ และได้รับทุนการศึกษา ไปศึกษาต่อด้านศิลปศาสตร์การดนตรี ที่มหาวิทยาลัยเซนโอลาฟ และมหาวิทยาลัยมินนิโซตา รัฐมินนิโซตา สหรัฐอเมริกา 

มณเฑียร สมรสกับ ยูมิ ชิราอิชิ เพื่อนนักศึกษาชาวญี่ปุ่น ที่พบรักกันตั้งแต่สมัยเรียนที่สหรัฐอเมริกาในปี พ.ศ. 2533  ทั้งคู่สมรสกันเมื่อ พ.ศ. 2540 ปัจจุบัน ยูมิ ชิราอิชิ เป็นเจ้าหน้าที่ประจำสถานเอกอัครราชทูตญี่ปุ่นประจำประเทศไทย

มณเฑียร บุญตัน เสียชีวิตเมื่อวันที่ 2 มีนาคม พ.ศ. 2567 สิริอายุ 58 ปี

## การทำงาน
มณเฑียร บุญตัน เริ่มรับราชการเป็นอาจารย์ประจำวิทยาลัยราชสุดา มหาวิทยาลัยมหิดล เป็นกรรมการและเลขาธิการมูลนิธิของคนตาบอดไทย เป็นผู้ช่วยผู้จัดการโครงการเดซีสากล (**D**igital **A**ccessible **I**nformation **Sy**stem - DAISy เป็นเทคโนโลยีการผลิตหนังสือเสียงแบบดิจิตัล (en))  และเป็นนายกสมาคมคนตาบอดแห่งประเทศไทย  ตั้งแต่ พ.ศ. 2541

ในปี พ.ศ. 2550 มณเฑียร บุญตัน ได้รับแต่งตั้งเป็นวุฒิสภาจากการสรรหาสมาชิกวุฒิสภาไทย พ.ศ. 2551

ในปี พ.ศ. 2554 ได้รับแต่งตั้งเป็นวุฒิสภาจาก การสรรหาสมาชิกวุฒิสภาไทย พ.ศ. 2554

ในปี พ.ศ. 2557 ได้รับแต่งตั้งตำแหน่งสมาชิกสภานิติบัญญัติแห่งชาติ (ประเทศไทย) พ.ศ. 2557ภายใต้รัฐธรรมนูญฉบับชั่วคราว

ในปี พ.ศ. 2562 ได้รับแต่งตั้งเป็นสมาชิกวุฒิสภาไทย ชุดที่ 12

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสูงเม่น
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักวิชาการจากจังหวัดแพร่
หมวดหมู่:นักการเมืองจากจังหวัดแพร่
หมวดหมู่:สมาชิกวุฒิสภาไทยแบบสรรหา
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะมนุษยศาสตร์ มหาวิทยาลัยเชียงใหม่
หมวดหมู่:บุคคลจากวิทยาลัยราชสุดา มหาวิทยาลัยมหิดล
หมวดหมู่:คนตาบอด
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ศิษย์เก่าจากมหาวิทยาลัยมินนิโซตา
คีรอน ดายเออร์

**คีรอน ดายเออร์** เป็นอดีตนักฟุตบอลผิวสีทีมชาติอังกฤษ  เริ่มเล่นฟุตบอลให้กับทีมบ้านเกิด อิปสวิช ทาวน์ ในตำแหน่ง มิดฟิลด์ตัวรุก ถนัดทางด้านขวา ปี 1996 เมื่อายุ 17 ปี แต่ในปี 1999 หลังจากที่ อิปสวิช ไม่สามารถ เลื่อนมาสู่ พรีเมียร์ลีก เขาได้ ย้ายมาสู่ทีม นิวคาสเซิล  ด้วย ค่าตัว 6 ล้านปอนด์ ในสมัยที่ รุด กุลลิท เป็น ผู้จัดการทีม หลังจากเล่นอยู่ 8ปี 190นัด ทำประตูได้ 23 ลูก ปี 2007 เขาได้ย้ายมาสู่ทีมปัจจุบัน คือ เวสต์แฮม ยูไนเต็ด ด้วยสัญญา 4 ปี ค่าตัว 6 ล้านปอนด์ เคยติดทีมชาติ ตั้งแต่ รุ่น อายุ ไม่เกิน 21 ปี ชุด บี และ ลงเล่นให้กับทีมชาติชุดใหญ่ 33 นัด ยังไม่สามารถ ทำประตูได้ เคย ไปลุยศึก ยูโร2004 และ ฟุตบอลโลก ปี 2002 ในช่วงที่อยู่นิวคาสเซิ่ลดายเออร์ได้ทำเรื่องฉาวเอาไว้คือการชกต่อยกับลี โบว์เยอร์ในเกมส์ที่พบแอสตันวิลลา ส่งผลให้ถูกไล่ออกจากสนามทั้งคู่ ปัจจุบัน ดายเออร์ประกาศแขวนสตั๊ดหลังมีอาการบาดเจ็บรบกวนจนไม่สามารถเล่นฟุตบอลต่อได้

## แหล่งข้อมุลอื่น
*
*
*FootballDatabase provides Kieron Dyer's profile and stats

หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ผู้เล่นในฟุตบอลโลก 2002
หมวดหมู่:นักฟุตบอลทีมชาติอังกฤษ
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:บุคคลจากอิปสวิช
มวยปล้ำ

250px|thumb|มวยปล้ำ
**มวยปล้ำ** เป็นกีฬาที่เป็นที่นิยมเสมอมาตั้งแต่มีการบันทึกในประวัติศาสตร์ จุดกำเนิดของกีฬามวยปล้ำเกิดขึ้นเมื่อ 15,000 ปีในบริเวณที่ตั้งของประเทศฝรั่งเศส โดยมีหลักฐานเป็นรูปภาพเกี่ยวกับมวยปล้ำในถ้ำแห่งหนึ่ง ชาวบาบิโลนและชาวอียิปต์ได้เผยแพร่การแสดงของนักมวยปล้ำโดยการปล้ำและการเข้าล็อกซึ่งเป็นที่รู้จักกันในปัจจุบัน
ในยุคกรีกโบราณมวยปล้ำมีหลักฐานอย่างเด่นชัดผ่านทางตำนานและเรื่องเล่าต่าง ๆ เช่น การแข่งขันมวยปล้ำ และแง่มุมต่าง ๆ ในรูปแบบที่โหดร้าย ปัจจุบันมวยปล้ำถูกบรรจุเป็นหนึ่งในกีฬาโอลิมปิก

## ประวัติ

ช่วงสมัยของโรมันโบราณได้มีการหยิบยืมศิลปะมวยปล้ำเข้ามาจากกรีกแต่โดยส่วนใหญ่แล้วจะเป็นวิธีการต่อสู้ที่ดุเดือดมากกว่า และในช่วงยุคกลางหรือที่เราเรียกว่าศตวรรษที่15 มวยปล้ำยังคงมีความนิยมที่แพร่หลายและเป็นสิ่งบันเทิงในหมู่ผู้สูงศักดิ์และครอบครัวของเชื้อพระวงศ์ซึ่งรวมถึงในประเทศฝรั่งเศส ประเทศญี่ปุ่น และประเทศอังกฤษ
ชาวอเมริกันในช่วงเริ่มแรกได้นำวัฒนธรรมที่แข็งแกร่งของมวยปล้ำเข้ามาหลังจากที่มวยปล้ำได้มีการเผยแพร่ในประเทศอังกฤษแล้ว และพบว่าชาวอเมริกันดั้งเดิมก็ชื่นชอบมวยปล้ำเป็นอย่างมาก มวยปล้ำสมัครเล่นรุ่งโรจน์ในช่วงต้นที่สหรัฐอเมริกาและเป็นกิจกรรมที่นิยมในช่วงงานรื่นเริง งานเลี้ยงฉลองวันหยุด และกีฬาของกองทัพ

การจัดการแข่งขันมวยปล้ำระดับชาติที่สหรัฐอเมริกาเริ่มต้นครั้งแรกในเมืองนิวยอร์กในปี ค.ศ. 1888 ขณะที่แชมป์กีฬามวยปล้ำในกีฬาโอลิมปิกยุคใหม่มีขึ้นในปี ค.ศ. 1904 ที่เมืองเซนต์หลุยส์ รัฐมิสซูรี ในปี ค.ศ. 1912 ที่ประเทศเบลเยี่ยม แชมป์มวยปล้ำของ NCAA Wrestling มีขึ้นในปี ค.ศ. 1912 ณ รัฐไอโอวา เมืองเอมส์ มวยปล้ำสหรัฐเริ่มเป็นพื้นฐานของกีฬามวยปล้ำสมัครเล่นในปี ค.ศ. 1983 และมีการจัดลำดับขั้นในแต่ละช่วงของอายุนักแข่งขัน

มวยปล้ำยังเป็นกีฬาอันดับต้นในการแข่งขันกีฬาโอลิมปิกที่กรุงเอเธนส์ในปี ค.ศ. 1896 ซึ่งรวมถึงการแข่งขันรูปแบบ Greco-roman โดยไม่มีการจำกัดน้ำหนักผู้เข้าแข่งขัน

ในระดับวิทยาลัย มวยปล้ำไม่ใช่เพียงแค่การต่อสู้ระหว่างกันบนเสื่อ แต่รวมถึงการต่อสู้ในแบบการหัก 45 องศา และรวมถึงการโจมทีทางด้านหลังหรือที่เรียกว่าล็อกเพื่อเก็บคะแนน

ในปี ค.ศ. 1908 มวยปล้ำแบบ Greco-roman ได้ถูกบรรจุใหม่ในกีฬาโอลิมปิก รูปแบบอิสระก็ได้ถูกบรรจุลงในกีฬาโอลิมปิกด้วยเช่นกันในปี ค.ศ. 1904

เมื่อเดือนกันยายน ค.ศ. 2001 สมาคมกีฬาโอลิมปิกสากลได้นำประเภทกีฬามวยปล้ำเพิ่มขึ้นเป็นอีกสองแบบคือ
# มวยปล้ำหญิงถูกบรรจุในกีฬาโอลิมปิกเมื่อปี ค.ศ. 2004 แบ่งออกเป็น 4 ประเภทน้ำหนัก
# ลดประเภทน้ำหนักในนักกีฬาชายลงจากอายุ 16 เป็นอายุ 14 ในประเภท Greco-roman และประเภทอิสระ

## ดูเพิ่ม
* มวยปล้ำอาชีพ
* WWE
* WCW
* ECW
* TNA Wrestling

## แหล่งข้อมูลอื่น
* เว็บไซต์น้าติงโชว์ไทม์ 
* เว็บไซต์ WWE.IN.TH  
* เว็บไซต์ Thaiwrestling  
* บทความมวยปล้ำ คอลัมน์ แอบมอง WWE (ภาษาไทย)
* บอร์ดคนรักมวยปล้ำ มีบทความ ข่าวสาร การวิเคราะห์ เกร็ดความรู้เกี่ยวกับมวยปล้ำมากมาย(ภาษาไทย)
* บอร์ด Puroresu บอร์ดมวยปล้ำญี่ปุ่น มีบทความและข่าวสารเกี่ยวกับมวยปล้ำญี่ปุ่นมากมาย (ภาษาไทย) 

## อ้างอิง
* Submission Fighting and the Rules of Ancient Greek Wrestling by Christopher Miller.

หมวดหมู่:มวยปล้ำ
หมวดหมู่:กีฬาในโอลิมปิกฤดูร้อน
หมวดหมู่:ศิลปะการต่อสู้แบบผสม
คตินิยมนักวิชาการ

**คตินิยมนักวิชาการ** หรือ **เทคโนแครต** () เป็นระบอบการปกครองซึ่งวิทยาศาสตร์จะมีอยู่ในการควบคุมการตัดสินใจทั้งหมด นักวิทยาศาสตร์ วิศวกรและนักเทคโนโลยีผู้มีความรู้ ความชำนาญหรือทักษะจะก่อตัวเป็นองค์การปกครอง แทนนักการเมือง นักธุรกิจและนักเศรษฐศาสตร์ ในคตินิยมนักวิชาการ ผู้ตัดสินใจจะถูกเลือกโดยดูจากความรู้และทักษะที่พวกเขามีในสาขาของตน

## ความหมาย
technocracy แปลในระบบของราชบัณฑิตยสถานว่า *คตินิยมนักวิชาการ* จะแตกต่างจากนักวิชาการ ในความหมายภาษาอังกฤษคือ scholar

## นิยาม
คำว่า "คตินิยมนักวิชาการ" นี้ เดิมทีใช้เรียกการใช้ระเบียบวิธีทางวิทยาศาสตร์ในการแก้ไขปัญหาสังคม ซึ่งต่างไปจากการแก้ไขปัญหาด้วยวิธีทางเศรษฐกิจ การเมืองหรือปรัชญาแบบเก่า ตามผู้เสนอมโนทัศน์นี้ บทบาทของเงินและคุณค่าทางเศรษฐกิจ ความเห็นทางการเมืองและกลไกการควบคุมซึ่งยึดมั่นในศีลธรรมจะถูกตัดทิ้งไปทั้งหมด หากเมื่อรูปแบบการควบคุมทางสังคมนี้ได้ถูกนำไปใช้ในพื้นที่แห่งทวีป ซึ่งมีทรัพยากรธรรมชาติเพียงพอ บุคลากรซึ่งถูกฝึกทางเทคนิค และสินค้าอุตสาหกรรมที่ติดตั้งแล้ว เพื่อที่จะเปิดให้การผลิตและการแจกจ่ายสินค้าและบริการทางภายภาพแก่พลเมืองแห่งทวีปทั้งหมดในปริมาณที่เกินความสามารถทางกายของปัจเจกบุคคลจะบริโภคได้ ในการจัดเตรียมเช่นนัน ความกังวลจะเป็นเรื่องความยั่งยืนภายในฐานทรัพยากร แทนที่จะเป็นการได้ประโยชน์ทางการเงิน เพื่อที่จะรับประกันให้หน้าที่ทางสังคม-อุตสาหกรรมทั้งหมดดำเนินต่อไปในอนาคตอย่างไม่มีที่สิ้นสุด ทักษะทางเทคนิคและความเป็นผู้นำจะถูกเลือกบนพื้นฐานของความรู้และสมรรถนะทางวิชาการ มากกว่าการเลือกตั้งแบบประชาธิปไตย โดยผู้ไม่มีความรู้หรือทักษะเช่นนั้นซึ่งถือว่าเป็นสิ่งจำเป็น

บางคนใช้คำว่า คตินิยมนักวิชาการ หมายถึงรูปแบบหนึ่งของคุณธรรมนิยม (meritocracy) ซึ่งเป็นระบบที่ "ผู้มีคุณวุฒิสูงสุด" และผู้ซึ่งตัดสินความสมบูรณ์ของคุณสมบัตินั้นคือคน ๆ เดียวกัน การนำไปใช้อื่นได้ถูกอธิบายว่าไม่เป็นกลุ่มผู้ควบคุมที่เป็นมนุษย์แบบคณาธิปไตย (oligarchy) แต่เป็นเหมือนการบริหารจัดการโดยวิทยาศาสตร์เฉพาะสาขา อย่างเห็นได้ชัดโดยปราศจากอิทธิพลของกลุ่มผลประโยชน์พิเศษ ปัจจุบัน ความหมายของคำว่า คตินิยมนักวิชาการ ได้ขยายไปบ่งชี้การจัดการหรือการบริหารทุกประเภทโดยผู้เชี่ยวชาญทางวิชาการ ("นักวิชาการ") ในสาขาใด ๆ ไม่เพียงแต่วิทยาศาสตร์กายภาพเท่านั้น และมีการใช้อธิบายรัฐบาลที่รวมผู้เชี่ยวชาญที่ไม่ได้ถูกเลือกตั้งขึ้นที่ระดับรัฐมนตรี

## อ้างอิง

หมวดหมู่:การเมืองกับเทคโนโลยี
คาซาบลังกา (แก้ความกำกวม)

**คาซาบลังกา** () มาจากกลุ่มคำในภาษาสเปนว่า "กาซาบลังกา" () แปลว่า "บ้านสีขาว" ซึ่งอาจหมายถึง
* **[[กาซาบล็องกา]]** เมืองท่าของประเทศโมร็อกโก
* **[[คาซาบลังกา (ภาพยนตร์)]]** ภาพยนตร์อเมริกันที่ออกฉายในปี พ.ศ. 2485
* **[[คาซาบลังกา (เพลง)]]** เพลงของ Bertie Higgins ในปี พ.ศ. 2525 โดยได้แรงบันดาลใจจากภาพยนตร์คาซาบลังกา
หนุ่มห้าวสลับสาวจุ้น

**หนุ่มห้าวสลับสาวจุ้น** () เนื้อเรื่องเกี่ยวกับเนลกับวู้ดดี้ ที่เกิดมาในครอบครัวที่เป็นคู่กัด แถมยังมีชีวิตแตกต่างกันคนละขั้ว วู้ดดี้เป็นนักกีฬาที่สาว ๆ มารุมตอม ส่วนเนลเป็นสาวเอาแต่เรียน จนกระทั่งเหตุเกิดในวิชาวิทยาศาสตร์ ทำให้ทั้งคู่สลับร่าง ทั้งสองจึงได้เรียนรู้ของทั้งสองฝ่าย และต้องหาทางที่จะสลับร่างเดิมให้ทันวันอำลาเลี้ยงรุ่น ทำให้ทั้งสองเกิดความรักที่ผลิบาน

## นักแสดง
* Samaire Armstrong เป็น Nell Bedworth
* Kevin Zegers เป็น Woody Deane
* Sherry Miller เป็น Katherine Bedworth
* robert joy Ted Bedworth
* Sharon Osbourne เป็น Della Deane

## ดูเพิ่ม
* เว็บไซต์ทางการ 
* 
* สยามโซน

## อ้างอิง

หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ภาษาอังกฤษ
50 (แก้ความกำกวม)

**50** สามารถหมายถึง
* 50 จำนวนนับที่อยู่ระหว่าง 49 และ 51
* พ.ศ. 50
* ค.ศ. 50
* 50 เซ็นต์ นักร้องเพลงแร็ปจากประเทศสหรัฐอเมริกา
จันทน์กะพ้อ

**จันทน์กะพ้อ** เป็นพันธุ์ไม้ในวงศ์ Dipterocarpaceae พวกเดียวกับยางนาและพะยอม บางพื้นที่ทางภาคใต้เรียก จันทน์พ้อ หรือ จันพอและที่จังหวัดพังงาเรียก เขี้ยวงูเขา 

## ลักษณะทางพฤกษศาสตร์
จันทน์กะพ้อเป็นไม้ต้นขนาดเล็กถึงขนาดกลาง (สูงประมาณ 5-15 เมตร) ต้นค่อนข้างตรง เปลือกเกลี้ยง เรือนยอดเป็นพุ่มรีหรือกว้างใบเป็นใบเดี่ยว รูปรียาว ขนาดยาว 7-9 เซนติเมตร กว้าง 2-3 เซนติเมตร สีเขียวเข้ม เรียงตัวแบบเวียนไปตามกิ่งห่าง ๆ กัน ดอกออกตามกิ่งเป็นช่อเล็ก ๆ ทยอยบานครั้งละ 1-2 ดอก แต่มักจะมีช่อหลายช่อเป็นกระจุกและเรียงเป็นระยะ ๆ ตามกิ่งดอกขนาด 1.2-1.5 เซนติเมตร กลีบเลี้ยงมีขนสีน้ำตาลกลีบดอกเรียงเวียนซ้อนเกยกันเล็กน้อย ด้านในสีขาวนวลหรืออมชมพู ด้านนอกมีแถบแคบ ๆ มีขนละเอียดสีน้ำตาลอมแดง กลิ่นหอมแรง ออกดอกในช่วงเดือนมกราคม-เมษายน

## การดูแล และ ขยายพันธ์
จันทน์กะพ้อชอบขึ้นอยู่ตามริมน้ำ บริเวณที่มีน้ำท่วมหรือน้ำหลาก ชอบอยู่กลางแจ้งที่มีความชื้นในอากาศค่อนข้างสูง โตช้า ปลูกเลี้ยงค่อนข้างยาก ถ้าแดดจัดหรือลมแรงใบจะไหม้ ปัจจุบันจึงพบเห็นจันทน์กะพ้อน้อยลง

สำหรับการขยายพันธุ์จันทน์กะพ้อนั้นทำโดยเพาะเมล็ด  ใช้เวลาเพียง 1 เดือนรากก็เริ่มงอกแทงออกมา เมื่อต้นกล้าอายุ 1 ปี จะมีความสูงประมาณ 30 เซนติเมตร และมีใบ 4-7 ในปีที่ 2 ต้นกล้าจะเจริญอย่างรวดเร็วและสูงประมาณ 1 เมตร ในช่วงนี้ถ้าปลูกในกระถาง ควรเปลี่ยนกระถางให้มีขนาดไม่ต่ำกว่า 10 นิ้ว หรือถ้าปลูกลงดินจะเจริญเติบโตอย่างรวดเร็ว มีทรงพุ่มแผ่กว้าง เมื่ออายุ 5-7 ปี จะมีความสูง 2.5-5 เมตร และเริ่มออกดอก

## ประโยชน์
ใช้ปลูกเป็นไม้ประดับ ดอกมีกลิ่นหอมค่อนข้างแรงมากและสามารถนำดอกมาปรุงเป็นยาหอม แก้ลม และบำรุงหัวใจ

## เกร็ด
* ต้นไม้ประจำคณะนิติศาสตร์ มหาวิทยาลัยนเรศวร
* ต้นไม้ประจำวัดจันทน์กะพ้อ จังหวัดปทุมธานี
* ต้นไม้ประจำมหาวิทยาลัยราชภัฏยะลา

## แหล่งข้อมูลอื่น
* 
* 

หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:ไม้ยืนต้น
หมวดหมู่:วงศ์ยางนา
โบอัวเลม เบลกีฟ

**โบอัวเลม เบลกีฟ** (Boualem Belkif) นักมวยสากลชาวแอลจีเรีย เกิดเมื่อ 15 ธันวาคม พ.ศ. 2506 สถิติการชก 27 ครั้ง ชนะ 11 (น็อค  7) เสมอ 3 แพ้ 13 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นแบนตัมเวท WBF เมื่อ 22 ตุลาคม 2537 แพ้คะแนน ฟ้าประกอบ รักเกียรติยิม ที่ กทม.

## อ้างอิง

* สถิติการชก boxrec.com  
หมวดหมู่:นักมวยสากลชาวแอลจีเรีย
เอดการ์ การ์ซิอา

**เอ็ดการ์ การ์เซีย** (Edgar Garcia) หรือ เอ็ดการ์ การ์เซีย-ปาลาซิออส นักมวยสากลชาวเม็กซิโก เกิดเมื่อ 24 กรกฎาคม พ.ศ. 2514 สถิติการชก 25 ครั้ง ชนะ 9 (น็อค 5) เสมอ 2 แพ้ 14 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นแบนตัมเวท WBF เมื่อ 28 กุมภาพันธ์ 2540 แพ้น็อค ฟ้าประกอบ รักเกียรติยิม ยก 7 ที่ กทม.

## อ้างอิง

* สถิติการชก boxrec.com 
หมวดหมู่:นักมวยสากลชาวเม็กซิโก
เซริกซาน เอซมากัมเบตอฟ

**เซริกซาน เอซมากัมเบตอฟ** (Serikzhan Yeshmagambetov) นักมวยสากลชาวคาซัคสถาน เกิดเมื่อ 8 สิงหาคม พ.ศ. 2515 สถิติการชก 32 ครั้ง ชนะ 20 (น็อค 10) เสมอ 1 แพ้ 11

## เกียรติประวัติ

* แชมป์ WBC CIS and Slovenian Boxing Bureau รุ่นเฟเธอร์เวท
** ชิง 15 ธันวาคม 2545 ชนะน็อค อเล็กซานเดอร์ อับราเมนโก ยก 3 ที่ คาซัคสถาน
** เสียแชมป์ 8 ตุลาคม 2546 แพ้น็อค ยูริ โวโรนิน ยก 10 ที่ รัสเซีย
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นเฟเธอร์เวทเมื่อ 23 ตุลาคม 2540 แพ้คะแนน ฉมวกเพชร ช่อชะมวง ที่ กทม.
** ชิงแชมป์ PABA รุ่นเฟเธอร์เวทเมื่อ 28 พฤษภาคม 2542 เสมอกับ ซูครีย์ เนเมกบาร์ยา ที่ คาซัคสถาน
** ชิงแชมป์ PABA รุ่นเฟเธอร์เวทเมื่อ 7 ธันวาคม 2542 แพ้น็อค โซเล่ห์ ซุนดาวา ยก 7 ที่ อินโดนีเซีย
** ชิงแชมป์ WBO เอเชียแปซิฟิกรุ่นเฟเธอร์เวทเมื่อ 18 กันยายน 2545 แพ้คะแนน แจ๊คสัน อาซิคู ที่ ออสเตรเลีย
** ชิงแชมป์ PABA รุ่นเฟเธอร์เวทเมื่อ 26 ตุลาคม 2547 แพ้น็อค เสาหิน ศรีไทยคอนโด ยก 7 ที่ นครพนม
** ชิงแชมป์ ABCO รุ่นไลท์เวทเมื่อ 19 ธันวาคม 2551 แพ้น็อค ซัดดัม เกียรติยงยุทธ ที่ สุราษฎร์ธานี

## อ้างอิง

* สถิติการชก boxrec.com  
หมวดหมู่:นักมวยสากลชาวคาซัคสถาน
อิงกริด เบิร์กแมน

(29 สิงหาคม ค.ศ. 1915 - 29 สิงหาคม ค.ศ. 1982) เป็นนักแสดงหญิงชาวสวีเดน เจ้าของรางวัลออสการ์ 3 รางวัล รางวัลเอมมี 2 รางวัล รางวัลโทนี่ 1 รางวัล และยังได้รับการจัดอันดับเป็นนักแสดงหญิงยอดเยี่ยม อันดับที่ 4 ในรอบ 100 ปี โดยสถาบันภาพยนตร์อเมริกัน (AFI)  เธอยังเป็นหนึ่งในนักแสดงหญิงเพียงไม่กี่คน ที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดของโลกตลอดกาล

อิงกริด เกิดที่สต็อกโฮล์ม สวีเดน จากยุสตัส ซามูเอล เบิร์กแมน บิดาชาวสวีเดน และฟรีเดล แอดเลอร์ เบิร์กแมน มารดาชาวเยอรมัน อิงกริดถูกตั้งชื่อตามพระนามของเจ้าหญิงอิงกริดแห่งสวีเดน เธอกำพร้ามารดาตั้งแต่อายุ 3 ขวบ และกำพร้าบิดาเมื่ออายุ 13 ปี และต้องย้ายไปอยู่กับป้า ซึ่งเสียชีวิตหลังจากนั้นไม่นาน เธอจึงต้องไปอาศัยกับลุงและป้าอีกคนหนึ่ง

อิงกริด เบิร์กแมน เริ่มเข้าสู่วงการเมื่ออายุ 17 ปี โดยเริ่มจากการแสดงละครเวที และรับบทตัวประกอบในภาพยนตร์ ต่อมาเธอได้เซ็นสัญญากับ David O. Selznick ผู้อำนวยการสร้างภาพยนตร์ชาวอเมริกัน ซึ่งชักนำให้เธอมาแสดงภาพยนตร์ฮอลลีวูด ในปี ค.ศ. 1938

อิงกริด เบิร์กแมน แสดงภาพยนตร์อยู่ 3 เรื่อง ประสบความสำเร็จพอสมควร ก่อนจะได้มาร่วมงานกับฮัมฟรีย์ โบการ์ต ในภาพยนตร์ที่ประสบความสำเร็จอย่างสูง เรื่อง *[[คาซาบลังกา (ภาพยนตร์)|คาซาบลังกา]]* ในปี ค.ศ. 1942 ปีถัดมาเธอแสดงภาพยนตร์เรื่อง *For Whom the Bell Tolls* (1943) ซึ่งได้รับการเสนอชื่อเข้าชิงรางวัลออสการ์เป็นครั้งแรก และเธอก็คว้ารางวัลออสการ์สาขานักแสดงนำหญิงยอดเยี่ยมจาก *Gaslight* (1944) ได้ในปีต่อมา

อิงกริด เบิร์กแมน ได้แสดงภาพยนตร์ของอัลเฟร็ด ฮิตช์ค็อก จำนวน 3 เรื่องคือ *Spellbound* (1945), *Notorious* (1946), และ *Under Capricorn* (1949) และได้ร่วมงานกับแครี แกรนท์ ผู้ซึ่งกลายเป็นเพื่อนสนิทกันมาอีกหลายปี รวมถึงเป็นผู้ขึ้นไปรับรางวัลออสการ์ รางวัลที่ 2 ในปี ค.ศ. 1956 จากเรื่อง *[[อนาสตาเซีย]]* แทนเธอ ซึ่งไม่ได้ไปร่วมงานในปีนั้น 

ในปี ค.ศ. 1949 อิงกริด ได้ร่วมงานกับ โรแบร์โต รอสเซลลินี ผู้กำกับชาวอิตาลี ในภาพยนตร์เรื่อง *Stromboli* จนเกิดความรักและตั้งท้องบุตรชายนอกสมรส จนกลายเป็นข่าวอื้อฉาวในสหรัฐอเมริกา เธอแต่งงานกับรอสเซลลินีในปี ค.ศ. 1950 ย้ายไปอยู่ที่อิตาลี และแสดงภาพยนตร์ภาษาอิตาลีหลายเรื่อง ได้ให้กำเนิดบุตรสาวฝาแฝดชื่อ อิซาเบลลา รอสเซลลินี นักแสดงชื่อดัง และ อิซอตตา อิงกริด รอสเซลลินี ศาสตราจารย์สาขาวรรณคดีอิตาลี อิงกริด เบิร์กแมน แยกทางกับโรแบร์โต รอสเซลลินี ในปี ค.ศ. 1957 และไปใช้ชีวิตอยู่ ณ ประเทศฝรั่งเศส

การสมรสของเธอกับผู้กำกับชาวอิตาลี สร้างความไม่พอใจต่อแฟนภาพยนตร์ชาวอเมริกันเป็นอย่างมาก จนถูกต่อต้านอย่างหนัก แต่ด้วยความช่วยเหลือจากเพื่อนสนิท ในที่สุดเธอก็ได้รับการยอมรับอีกครั้ง ในระยะหลังเธอหันมาแสดงละครเวที และแสดงภาพยนตร์เป็นครั้งคราว

อิงกริด เบิร์กแมน เสียชีวิตเมื่อวันที่ 29 สิงหาคม ค.ศ. 1982 ที่ลอนดอน ประเทศอังกฤษ ด้วยโรคมะเร็งเต้านม ตรงกับวันเกิดครบรอบอายุ 67 ปีของเธอ ร่างของเธอถูกเผาและโปรยอังคารลงในทะเล โดยมีบางส่วนเก็บรักษาไว้ที่ สุสานของครอบครัว ที่สต็อกโฮล์ม

## รางวัล

## อ้างอิง

## แหล่งข้อมูลอื่น

* 
* Ingrid Bergman website by her family
* Ingrid Bergman site run by CMG 

หมวดหมู่:นักแสดงภาพยนตร์หญิงชาวสวีเดน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:ผู้ที่ได้รับรางวัลเอมมี
หมวดหมู่:เสียชีวิตจากมะเร็งเต้านม
หมวดหมู่:ผู้เขียนอัตชีวประวัติชาวสวีเดน
จู่ ๆ หนูก็เป็นสายลับ

เป็นละครโทรทัศน์ที่ดัดแปลงมาจากต้นฉบับหนังสือการ์ตูนชื่อเดียวกัน ออกแพร่ภาพในประเทศญี่ปุ่นในปี 2002 และถูกนำเข้ามาฉายในประเทศไทยในเดือนมีนาคม 2005 ทางสถานีโทรท้ศน์ไอทีวี

### เนื้อเรื่อง
**คุรุมิ** ตำรวจจราจรหญิง ที่กำลังเตรียมตัวจะลาออกจากงาน เพื่อไปแต่งงานกับ**ชินโกะ**แฟนหนุ่ม ต้องเจอเรื่องผันผวนในชีวิต เมื่อจับพลัดจับผลูต้องเข้ามารับหน้าที่เป็นผู้ช่วยของ**โคซาบุโร่** หัวหน้าหน่วยคดีที่ไขคำตอบไม่ได้   โคซาบุโร่เป็นนายตำรวจหนุ่มนักสืบที่มีความสามารถในการคิดคำนวณและคาดการณ์เกี่ยวกับคดีต่าง ๆ ได้อย่างแม่นยำ และสามารถทำการไขคดียาก ๆ มาได้มากมาย แต่ด้วยสาเหตุบางประการทำให้เขาต้องขังตัวเองอยู่ในห้องใต้ดินที่บ้านของตนเอง ไม่สามารถออกมายังโลกภายนอกได้

เมื่อเป็นแบบนี้ คุรุมิจึงมีหน้าที่เป็นตัวแทนในการปฏิบัติการไขคดีต่าง ๆ โดยมีเพียงคำแนะนำ และคำสั่งจากโคซาบุโร่ผ่านทางโทรศัพท์มือถือประจำตัวเธอเท่านั้น คดีต่าง ๆ ที่ไม่สามารถปิดได้โดยตำรวจหน่วยอื่น ๆ กำลังรอให้พวกเขาเข้าไปไขปริศนาอยู่ คุรุมิซึ่งไม่เคยคิดสนใจการทำงานด้านการสืบสวนมาก่อน จะต้องพยายามปรับตัวให้เข้ากับรูปแบบการทำงานของโคซาบุโร่ให้ได้ เช่นเดียวกับที่คุรุมิได้เข้ามาเปิดประตูห้องใต้ดินอึบทึบที่โคซาบุโร่ขังตนเองไว้ เพื่อให้เขาสามารถกลับออกไปสู่โลกกว้างได้อีกครั้ง

### ตัวละคร
*โคซาบุโร่ ฮิมุโระ- โคอิจิ โดโมโต้:KinKi Kids
*คุรุมิ ไซกิ - เคียวโกะ ฟุคาดะ
*ชินโกะ อุเอะชิมะ - ฮิโรชิ ทามากิ

### ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

### อ้างอิง
http://www.popcornfor2.com/dramas/remote.php 

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ญี่ปุ่นของสถานีโทรทัศน์นิปปอน
อาร์เตมิส

**อาร์เตมิส**  () หรือ **อาร์ทิมิส** () เป็นหนึ่งในเทพีกรีกโบราณที่มีการบูชาแพร่หลายที่สุด เปรียบได้ดั่งเทพีไดแอนาของโรมัน นักวิชาการเชื่อว่าทั้งพระนาม รวมทั้งองค์เทพเจ้าเอง เดิมมีมาแต่ก่อนสมัยกรีก ชาวอาร์คาเดียเชื่อว่าพระนางทรงเป็นพระธิดาของดิมีเทอร์

ในเทพปกรณัมกรีกสมัยคลาสสิก มักอธิบายว่าอาร์เตมิสทรงเป็นพระธิดาของซูสและลีโต และทรงเป็นพี่สาวฝาแฝดของอะพอลโล พระองค์เป็นพระเจ้าแห่งการล่า สัตว์ป่า ป่าเถื่อน (wilderness) การคลอด พรหมจรรย์และผู้พิทักษ์หญิงสาว ผู้นำพามาซึ่งและผู้บรรเทาโรคในหญิง มักพรรณนาพระนางเป็นพรานหญิงถือธนูและลูกศร กวางและต้นไซปรัสเป็นสัตว์และพืชศักดิ์สิทธิ์ของพระนาง

## เทพปกรณัม

### วัยเด็ก
วัยเด็กของอาร์เตมิสไม่สัมพันธ์กันอย่างสมบูรณ์ในเรื่องปรัมปราใด ๆ ที่เหลือรอด อีเลียดลดบุคลิกของเทพเจ้าผู้น่ากลัวลงเป็นบุคลิกของเด็กหญิงซึ่งร้องไห้และปีนพระเพลา (ตัก) ของซูส หลังถูกฮีราโบย โคลงของแคลิมะคัส (Callimachus) ว่าด้วยเทพเจ้า "ผู้ทำให้พระองค์เองสนุกบนภูเขาด้วยการยิงธนู" จินตนาการบรรณพิลาส (vignette) ที่มีเสน่ห์บางอย่าง ตามแคลิมะคัส อาร์เตมิสขณะมีพระชนมายุได้สามพรรษา ทูลขอให้ซูสประทานพรพระนางหกข้อ ได้แก่ ให้พระนางครองพรหมจรรย์ตลอดกาล, ให้พระนางมีหลายนามเพื่อแยกกับพระอนุชา อะพอลโล, ให้ทรงเป็นผู้นำมาซึ่งแสงสว่าง, ขอธนูและลูกธนู กับฉลองพระองค์คลุมรัดเอวเสมอพระชานุ (เข่า) เพื่อที่พระนางจะได้ล่าสัตว์, ขอ "ธิดาแห่งโอเซียเนิส" หกสิบตน ซึ่งทุกตนอายุได้ 9 ปี เพื่อเป็นนักร้องประสานเสียงของพระนาง, และขอนิมฟ์แอมนิซิเดส (Amnisides) ยี่สิบตนเป็นสาวใช้คอยเฝ้าหมาและธนูของพระนางระหว่างที่ทรงพักผ่อน พระนางไม่ประสงค์ให้มีนครใดอุทิศแด่พระนาง แต่ประสงค์ปกครองภูเขา และความสามารถช่วยหญิงในความเจ็บปวดแห่งการคลอด

อาร์เตมิสทรงเชื่อว่าพระนางถูกมอยเร (โชคชะตา) เลือกให้เป็นนางผดุงครรภ์ โดยเฉพาะอย่างยิ่งเพราะพระนางช่วยพระชนนีคลอดพระอนุชาฝาแฝด อะพอลโล พระสหายของพระนางล้วนครองพรหมจรรย์ และอาร์เตมิสทรงระวังพรหมจรรย์ของพระนางเองอย่างใกล้ชิด สัญลักษณ์ของพระนางมีธนูและลูกศรสีทอง หมาล่าเนื้อ กวาง และดวงจันทร์ แคลิมะคัสเล่าว่าอาร์เตมิสทรงใช้วัยเยาว์แสวงสิ่งที่พระนางจำเป็นต้องมีเพื่อเป็นพรานหญิงอย่างไร พระนางได้ธนูและลูกศรมาจากเกาะลิพารา (Lipara) ที่ซึ่งฮิฟีสตัสและไซคลอปส์ทำงานได้อย่างไร

ธิดาของโอเซียเนิสเปี่ยมไปด้วยความกลัว แต่อาร์เตมิสในวัยเยาว์เข้าหาอย่างกล้าหาญและขอธนูและลูกธนู แคลิมะคัสเล่าต่อว่าอาร์เตมิสพบแพน พระเจ้าแห่งป่าซึ่งให้หมาตัวเมียเจ็ดตัวและหมาตัวผู้หกตัว ได้อย่างไร จากนั้น พระนางจับกวางเขาทองเพื่อลากรถเทียมของพระนาง อาร์เตมิสฝึกธนูโดยยิงต้นไม้ก่อนแล้วจึงยิงสัตว์ป่า

### โอไรออน
อาร์เตมิสเป็นที่สนใจของพระเจ้าและชายทั้งหลาย แต่มีเพียงพระสหายล่าสัตว์ โอไรออน ที่พิชิตพระพฤทัยของพระนางได้ บางฉบับเล่าว่า เขาถูกอาร์เตมิสฆ่า บ้างก็เล่าว่าเขาถูกแมงป่องที่ไกอาส่งมาฆ่า ในบางฉบับ โอไรออนพยายามล่อลวงโอพิส (Opis) ผู้ติดตามตนหนึ่งของพระนาง พระนางจึงฆ่าเขา บางฉบับของอะเรทัส (Aratus) โอไรออนฉวยฉลองพระองค์คลุมของอาร์เตมิส และพระนางฆ่าเขาเป็นการป้องกันพระองค์

อีกฉบับหนึ่ง อะพอลโลเป็นผู้ส่งแมงป่องมา ตามฮิไจนัส (Hyginus) อาร์เตมิสเคยรักโอไรออน (ฉบับนี้ดูเหมือนเป็นส่วนที่เหลือหายากของพระนางที่เป็นเทพเจ้าก่อนโอลิมปัส ซึ่งมีคู่ครอง ดังเช่น อีออส ซึ่งขัดกับแหล่งข้อมูลภายหลัง) แต่ถูกอะพอลโลลวงให้ฆ่าเขา ซึ่ง "ปกป้อง" พรหมจรรย์ของพระเชษฐภคินี

## ลักษณะ
อาร์เตมิสมีรูปลักษณ์เป็นหญิงสาวผมสั้น หน้าตางดงาม อยู่ในชุดล่าสัตว์ทะมัดทแมงกระโปรงสั้น ชุดมักมีสีน้ำเงิน ในมือถือคันธนู

## อ้างอิง

หมวดหมู่:เทพเจ้ากรีก
หมวดหมู่:เทพแห่งดวงจันทร์
ฟาสต์โรป

thumb

**การโรยตัวด้วยเชือกเร่งด่วน** () เป็นเทคนิคในการโรยตัวด้วยเชือกลงจากที่สูง ถูกนำมาใช้ครั้งแรกโดย ทหารอังกฤษ ในสงครามหมู่เกาะฟอล์กแลนด์  

ในครั้งแรกเชือกผลิตจากไนลอน โดยบริษัท Marlow Ropes แต่ปัจจุบันเชือกจะทำมาจากขนสัตว์ ที่ถักคล้ายเปียผม แต่มีขนาดใหญ่และหนามาก  โดยมากเชือกจะมีเส้นผ่าศูนย์กลาง 40 มม. เพราะ เชือกจะได้ ไม่แกว่งไกวตามแรงลมจากใบพัดเฮลิคอปเตอร์ ผู้ใช้เชือกต้องสวมถุงมือ เพราะการไถลตัวลงมาตามเชือก จะทำให้เชือกร้อนจากแรงเสียดสี

## แหล่งข้อมูลอื่น

หมวดหมู่:การทหาร
ฮัมฟรีย์ โบการ์ต

**ฮัมฟรีย์ ดีฟอเรสต์ โบการ์ต** (25 ธันวาคม ค.ศ. 1899 - 14 มกราคม ค.ศ. 1957) นักแสดงอเมริกัน ที่ได้รับการจัดอันดับจากสถาบันภาพยนตร์อเมริกัน (AFI) ให้เป็นนักแสดงอันดับ 1 ในรอบ 100 ปี

ฮัมฟรีย์ โบการ์ต เกิดที่นิวยอร์ก บิดาเป็นศัลยแพทย์เชื้อสายดัตช์ อังกฤษและสเปน มารดาเป็นชาวอังกฤษเชื้อสายเวลช์ เขาเริ่มชีวิตการแสดงตั้งแต่อายุ 22 ปี โดยแสดงละครบรอดเวย์อยู่เป็นเวลาสิบปี และเริ่มแสดงภาพยนตร์ในช่วงทศวรรษ 1930 มักได้รับบทมาเฟีย ในภาพยนตร์เกรดบี ผลงานที่สร้างชื่อเสียงให้ คือเรื่อง *The Maltese Falcon* ในปี ค.ศ. 1941

จุดพลิกผันในชีวิตการแสดง เกิดขึ้นในปี ค.ศ. 1942 เมื่อได้รับเลือกให้แสดงบทโรแมนติก ในภาพยนตร์เรื่อง คาซาบลังกา คู่กับอิงกริด เบิร์กแมน เป็นการพลิกบทบาทและสร้างความนิยมอย่างสูงให้กับเขา ภาพยนตร์เรื่องนี้ส่งให้เขาเข้าชิงรางวัลออสการ์ สาขานักแสดงนำชาย ในปี ค.ศ. 1943

ในช่วงบั้นปลายชีวิต ฮัมฟรีย์ โบการ์ต ป่วยเป็นโรคมะเร็งหลอดอาหาร เนื่องจากการสูบบุหรี่อย่างหนัก ทำให้ร่างกายทรุดโทรมอย่างรวดเร็ว และเสียชีวิตเมื่อวันที่ 14 มกราคม ค.ศ. 1957 ด้วยวัย 57 ปี

## แหล่งข้อมูลอื่น

* 
* 

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายนอร์เวย์
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายเวลส์
หมวดหมู่:บุคคลจากนครนิวยอร์ก
หมวดหมู่:เสียชีวิตจากมะเร็งหลอดอาหาร
ดัตช์

**ดัตช์** () อาจหมายถึง
* ประเทศเนเธอร์แลนด์ (ฮอลแลนด์, ฮอลันดา)
* สาธารณรัฐดัตช์และรัฐทั้งเจ็ด
* ภาษาดัตช์
* ชาวดัตช์
อิซาเบลลา รอสเซลลินี

**อิซาเบลลา รอสเซลลินี** (18 มิถุนายน ค.ศ. 1952 - )  เป็นนักแสดง นางแบบ นักเขียนชาวอิตาลี  มีชื่อเสียงเป็นที่รู้จักจากการเป็นนางแบบโฆษณาเครื่องสำอางลังโคม เป็นเวลาถึง 14 ปีติดต่อกัน ตั้งแต่ ค.ศ. 1982 ถึง ค.ศ. 1996 และมีผลงานแสดงภาพยนตร์เรื่อง *Blue Velvet* และ *Death Becomes Her*

อิซาเบลลา รอสเซลลินี เกิดที่กรุงโรม เป็นบุตรสาวของอิงกริด เบิร์กแมน นักแสดงหญิงชาวสวีเดน กับโรแบร์โต รอสเซลลินี ผู้กำกับภาพยนตร์ชาวอิตาลี เธอมีฝาแฝด ชื่อ อิซอตตา อิงกริด รอสเซลลินี ซึ่งไม่ได้เป็นนักแสดง แต่เป็นศาสตราจารย์ด้านวรรณคดีอิตาลี

ด้านชีวิตส่วนตัว เธอสมรสกับมาร์ติน สกอร์เซซี ผู้กำกับภาพยนตร์ชาวอิตาลี ระหว่างปี ค.ศ. 1979 - 1982 และสมรสใหม่กับ โจนาธาน วีเดอแมนน์ ชาวอเมริกัน ระหว่างปี 1983 - 1986 โดยให้กำเนิดบุตรสาว 1 คน ชื่อ เอเลททรา รอสเซลลินี วีเดอแมนน์ เมื่อปี 1983 และได้ใช้ชีวิตคู่กับเดวิด ลีนช์ ผู้กำกับชาวอเมริกัน  (1986-1991)  กับแกรี โอลด์แมน นักแสดงชาวอังกฤษ (1994-1996)

## แหล่งข้อมูลอื่น

* 

หมวดหมู่:นักแสดงอิตาลี
หมวดหมู่:นางแบบอิตาลี
หมวดหมู่:บุคคลจากโรม
หมวดหมู่:บุคคลฝาแฝด
คอมลิงค์

**คอมลิงก์** เป็นเทคโนโลยีการสื่อสารอย่างหนึ่งในภาพยนตร์ นวนิยาย การ์ตูน หนังสือการ์ตูน และเกมชุดสตาร์ วอร์ส คอมลิงก์ได้ปรากฏให้เห็นมากมายในโลกของสตาร์ วอร์ส มันเป็นเครื่องมือสื่อสารหลักที่ใช้กันไปทั่วกาแลกซี่ ด้วยความที่มีขนาดเล็กกะทัดรัดและมีประสิทธิภาพ นอกจากนี้มันยังสามารถประยุกต์ไปใช้ในด้านต่างๆ ได้อีกด้วย ในภาพยนตร์ คอมลิงก์ได้ปรากฏตัวครั้งแรกในความหวังใหม่

**คอมลิงค์** (: **comlink**) เป็นเครื่องมือแบบพกพาที่สามารถส่งต่อสัญญาณเสียงจากที่หนึ่งไปอีกที่หนึ่งใด

คอมลิงก์นั้นมีหลากหลายรูปแบบ ถึงแม้ว่าส่วนใหญ่แล้วจะมีระบบที่เหมือนๆ กัน โดยจะมีตัวรับสัญญาณ เครื่องส่ง และแหล่งพลังงาน คอมลิงก์โดยทั่วไปนั้นจะมีขนาดเล็ก มีขนาดเท่ามือจับซึ่งง่ายต่อการพกพาและปกปิด น้ำหนักโดยทั่วไปของคอมลิงก์จะอยู่ที่ประมาณ 0.1 กิโลกรัม ในรุ่นที่พัฒนาแล้วจะมีระบบเปลี่ยนข้อความให้เป็นรหัส ตัวหาคลื่น เครื่องขยายเสียง และตัวเก็บข้อมูลภายในตัว คอมลิงก์บางรุ่น อย่างที่ใช้โดยเจได จะติดตั้งอุปกรณ์ความปลอดภัยที่ซับซ้อนซึ่งจะป้องกันการใช้โดยไม่ได้รับอนุญาต คอมลิงก์มักถูกติดเข้ากับหมวก อย่างหมวกของโคลนทรูปเปอร์และสตอร์มทรูปเปอร์สวม

โดยปราศจากดาวเทียมขยายเสียง คอมลิงก์แบบปกติจะมีพิสัยประมาณ 50 กิโลเมตร พิสัยจะลดลงอย่างมากหากใช้ในเขตชุมชนเมือง เนื่องมาจากระดับคลื่นแม่เหล็กไฟฟ้าที่แทรกแซงนั้นมีปริมาณสูง ถึงแม้ว่าจะหลีกเลี่ยงได้ด้วยการใช้สายส่งสัญญาณเอาตามเครือข่าย พิสัยนั้นขึ้นอยู่กับแหล่งพลังงานและการคุยตอบโต้ คอมลิงก์ที่ต้องการพลังงานระดับสูง (อย่างที่ใช้กันในยานพาหนะ) จะมีพิสัยไกลมากกว่าคอมลิงก์มือถือที่ใช้โดยพลเมือง ระหว่างปีที่ 32 ก่อนยุทธการยาวินจนถึงปีที่ 8 หลังยุทธการยาวิน คอมลิงก์ที่มีระบบรักษาความปลอดภัยจะมีราคาอยู่ที่ 200 เครดิต

คอมลิงก์นั้นยังสามารถใช้บนยานอวกาศได้อีกด้วย โดยหลักแล้วมันจะใช้เพื่อการสื่อสารพิสัยใกล้อย่างเช่นการกำกับการลงจอดของยานและการจัดแถว สำหรับการสือ่สารพิสัยไกล ยานอวกาศหลายลำจะใช้วิทยุอวกาศ ซึ่งต้องการพลังงานในระดับสูง

คอมลิงก์ในปัจจุบันยังมีความสามารถในการแกะรอยคอมลิงก์เครื่องอื่นได้อีกด้วย

## แหล่งข้อมูลอื่น
* Comlinkใน[Wookieepedia: The Star Wars Wiki

หมวดหมู่:สตาร์ วอร์ส
หมวดหมู่:เทคโนโลยีในสตาร์ วอร์ส
รักเร่

**รักเร่** เป็นพันธุ์ไม้ดอกในสกุล *Dahlia* ที่มีถิ่นกำเนิดในประเทศเม็กซิโก, ทวีปอเมริกากลาง และประเทศโคลอมเบีย ดอกมีรูปทรงและสีสันสวยงามสะดุดตา ก้านดอกแข็งแรง นิยมปลูกเป็นไม้ตัดดอก เช่นเดียวกับกุหลาบ แต่ในประเทศไทยไม่นิยมปลูก เนื่องมาจากมีชื่อที่ไม่เป็นมงคล เป็นดอกไม้ประจำชาติประเทศเม็กซิโก

## ลักษณะทางพฤกษศาสตร์

รักเร่เป็นไม้พุ่ม รากมีลักษณะคล้ายหัว ลำต้นแตกกิ่งก้านสาขามากมาย ดอกเป็นแบบเดียวกับเบญจมาศ ก้านดอกยาวแข็งแรง กลีบดอก แบ่งออกเป็น 2 ตอน กลีบดอกชั้นนอกนี้แผ่กว้างออก หรืออาจจะห่อเป็นหลอดก็ได้แล้วแต่ชนิดของดอก มีเกสรตัวผู้และตัวเมียอยู่ในดอกเดียวกัน กลีบรองดอก ด้านในเป็นแผ่นบาง ๆ เรียงกันเป็นระเบียบติดอยู่กับฐานของดอก ส่วนกลีบรองดอกด้านนอบเล็กกว่าด้านใน เมล็ดมีลักษณะเป็นรูปไข่ ดอกมีหลายสี เช่น ชมพู น้ำเงิน ขาว แดง แสด ส้ม ม่วง และเหลือง เป็นต้น

## การดูแล และการขยายพันธ์
รักเร่ชอบขึ้นในที่กลางแจ้งแดดจัด แต่มีความชื้นพอเพียง  ควรปลูกในดินที่ร่วนซุยและระบายน้ำได้ดี บางครั้งจำเป็นต้องหาวัสดุคลุมดินให้รักเร่  เช่น ฟาง ใบไม้แห้ง หรือเปลือกถั่ว เป็นต้น
สำหรับการขยายพันธุ์รักเร่นั้น สามารถเพาะเมล็ด ปักชำกิ่ง ต่อกิ่ง หรือใช้ราก เมื่อต้นให้ดอกแล้วต้นจะแก่และโทรมไปในที่สุด โดยจะทิ้งรากที่เป็นหัวไว้ในดิน ให้ตัดต้นเหนือระดับดินประมาณ 3 นิ้ว เพราะส่วนของตาที่จะเจริญเป็นต้นใหม่จะอยู่บริเวณโคนต้น แล้วจึงขุดหัวขึ้นมาจากดิน

## ประโยชน์
หัวใต้ดิน นำมาต้มกับหมูรับประทานแก้โรคหัวใจ แก้ไข้ต้น น้ำคั้นจากต้นมีฤทธิ์เป็นยาปฏิชีวนะอ่อน ๆ ฆ่าเชื้อ Staphylococcus แต่สำหรับใบรักเร่ บางพันธุ์มีพิษ ไม่นิยมรับประทาน

## เกร็ด
ในอเมริกามีคดีฆาตกรรมดัง ที่ยังเป็นปริศนามาถึงทุกวันนี้อยู่คดีหนึ่งชื่อว่า Black Dahlia (ดอกรักเร่สีดำ)

## อ้างอิง

## แหล่งข้อมูลอื่น
* รักเร่
* คดี Black Dahlia 

หมวดหมู่:ไม้ดอกไม้ประดับ
หมวดหมู่:พืชที่รับประทานได้
หมวดหมู่:วงศ์ทานตะวัน
รีโอแกรนด์

thumb|การไหลผ่านรัฐต่าง ๆ ของแม่น้ำรีโอแกรนด์
thumb
แม่น้ำ**รีโอแกรนด์** หรือ **รีโอกรันเด** () หรือ **รีโอบราโบ** () จากชื่อเต็ม **รีโอบราโบเดลนอร์เต** () ตามที่เรียกกันในประเทศเม็กซิโก เป็นแม่น้ำที่กั้นพรมแดนระหว่างรัฐเท็กซัสของสหรัฐอเมริกา กับรัฐชิวาวา รัฐโกอาวิลา รัฐนวยโบเลออน และรัฐตาเมาลิปัสของเม็กซิโก มีความยาวทั้งสิ้น 3,034 กิโลเมตร หรือ 1,885 ไมล์ นับว่าเป็นแม่น้ำที่มีความยาวเป็นอันดับ 4 ในสหรัฐอเมริกา

## น้ำ
รีโอแกรนด์มีต้นน้ำในอุทยานแห่งชาติรีโอแกรนด์ในรัฐโคโลราโด โดยเป็นการรวมตัวของสายน้ำเล็กหลายสายที่ตีนเขาแคนบี (Canby Mountain) จากนั้นแม่น้ำจะไหลผ่านหุบเขาแซนลูอิส (San Luis Valley) และมุ่งหน้าลงใต้เข้าสู่รัฐนิวเม็กซิโก ผ่านเมืองแอลบูเคอร์คีและลัสกรูเซส จากนั้นจะไหลเข้ารัฐเท็กซัสผ่านเมืองเอลแพโซ ซึ่งจากจุดนี้เป็นรต้นไป แม่น้ำจะกลายเป็นพรมแดนระหว่างสหรัฐอเมริกากับเม็กซิโก โดยรีโอแกรนด์จะมีแม่น้ำสาขาหลัก คือ แม่น้ำกอนโชส (Rio Conchos) ซึ่งไหลมาบรรจบกันที่เมืองโอคีนากา ในรัฐชิวาวา สำหรับแม่น้ำสาขาอื่น ได้แก่ แม่น้ำเพคอส (Pecos) และแม่น้ำเดวิลส์ (Devils) ซึ่งจะไหลมาบรรจบกับรีโอแกรนด์บริเวณเขื่อนอะมิสแทด (Amistad) แม้ว่ารีโอแกรนด์จะมีความยาวมาก แต่ก็ไม่สามารถใช้สำหรับการเดินเรือมหาสมุทรหรือเรือเล็กอื่น ๆ ได้ เนื่องจากแม่น้ำมีปริมาณน้ำที่น้อยมาก กล่าวคือ มีปริมาณเพียง 1 ใน 20 ของแม่น้ำโคโลราโด และ 1 ใน 100 ของแม่น้ำมิสซิสซิปปีเท่านั้น

## อ้างอิง

หมวดหมู่:แม่น้ำในรัฐโคโลราโด
หมวดหมู่:แม่น้ำในรัฐนิวเม็กซิโก
หมวดหมู่:แม่น้ำในรัฐเท็กซัส
หมวดหมู่:แม่น้ำในประเทศเม็กซิโก
หมวดหมู่:แม่น้ำกั้นพรมแดน
หมวดหมู่:ที่ราบสูงเม็กซิโก
หมวดหมู่:รัฐชิวาวา
หมวดหมู่:รัฐโกอาวิลา
หมวดหมู่:รัฐนวยโบเลออน
หมวดหมู่:รัฐตาเมาลิปัส
ผู้จัดการโครงการ

**ผู้จัดการโครงการ** () คือบุคคลที่ทำหน้าที่ในส่วนของการบริหารโครงการ รับผิดชอบในส่วนของการวางแผน การดำเนินการ และการจัดการโครงการ โดยส่วนใหญ่หน้าที่ของผู้จัดการโครงการจะมีกล่าวถึงใน อุตสาหกรรมการก่อสร้าง สถาปัตยกรรม การพัฒนาซอฟต์แวร์ 

ผู้จัดการโครงการทำหน้าเป็นตัวแทนของบริษัทในการตอบสนองความต้องการของลูกค้า ในการจัดการ เวลา ราคา และคุณภาพของงานให้เป็นไปตามเป้าหมายที่วางไว้ โดยนอกจากนี้ยังบริหารความเสี่ยง และพนักงานอีกด้วย

## หน้าที่และความรับผิดชอบ

* กำหนดและวางแผนโครงการตั้งแต่งบประมาณ ระยะเวลา และกำลังคน
* ติดต่อประสานงานภายในและภายนอกองค์กร
* ตรวจสอบการทำงานของแต่ละภาคส่วนให้เสร็จตรงตามกำหนดเวลา และอยู่ในงบประมาณที่กำหนด
* ทำรายงานความคืบหน้าของโครงการพร้อมนำเสนอผู้บริหาร ลูกค้า หรือผู้เกี่ยวข้อง
* ติดต่อประสานงานกับผู้เกี่ยวข้องหากมีปัญหาเกิดขึ้น
* ตรวจสอบคุณภาพของงานก่อนส่งมอบงาน
* ทำรายงานสรุปโครงการเมื่อแล้วเสร็จและนำเสนอต่อผู้บริหารและผู้เกี่ยวข้อง

## อ้างอิง
* US DoD (2003). ''Interpretive Guidance for Project Manager Positions''. August 2003.

หมวดหมู่:การจัดการโครงการ